Silver Futuresหยุดซื้อขายชั่วคราว
ตลาดอนุพันธ์ประกาศหยุดซื้อขาย ซิลเวอร์ ฟิวเจอร์ชั่วคราวหลังราคาช่วงบ่ายวันที่ 22 ส.ค.เปลี่ยน
22 ส.ค. 2554

ตลาดอนุพันธ์ประกาศหยุดซื้อขาย ซิลเวอร์ ฟิวเจอร์ชั่วคราวหลังราคาช่วงบ่ายวันที่ 22 ส.ค.เปลี่ยน
ตลาดอนุพันธ์ประกาศหยุดทำการซื้อขาย Silver Futures เป็นการชั่วคราว เนื่องจากราคาซื้อขายของสัญญาซื้อขายล่วงหน้า Silver Futures ในวันที่ 22 สิงหาคม 2554 เวลา 14:34 เปลี่ยนแปลงไปจากราคาที่ใช้ชำระหนี้ในวันทำการก่อนหน้า (Previous Day Settlement Price) คิดเป็น 10%
ตลาดอนุพันธ์จึงหยุดทำการซื้อขายสัญญาซื้อขายล่วงหน้า Silver Futures เป็นการชั่วคราว ในวันที่ 22 สิงหาคม 2554 ตั้งแต่เวลา 14:34 น. โดยจะเปิดทำการซื้อขายอีกครั้ง ในเวลา 15:04 น. โดยกำหนดให้ช่วง Pre-open อยู่ระหว่างเวลา 14:54 น. ถึง 15:04 น. (10 นาทีก่อนเปิดการซื้อขาย)
ทั้งนี้ ตลาดอนุพันธ์จะขยาย Daily Price Limit จาก +/-10% เป็นไม่เกิน +/-20% ของราคาที่ใช้ชำระหนี้ในวันทำการก่อนหน้า (Previous Day Settlement Price)